
JŪRMALAS DOME

	Jomas iela 1/5, Jūrmala, LV - 2015, tālrunis: 67093816, e-pasts: pasts@jurmala.lv, www.jurmala.lv


LĒMUMS
Jūrmalā
	2026. gada 24. septembrī
	
	Nr.
	520


	Par zemes vienību Lašu ielā 22, Jūrmalā, un Lašu ielā 22A, Jūrmalā, apvienošanu, adreses likvidēšanu un piešķiršanu
	(protokols Nr. 11, 49. punkts)


Izskatot nekustamā īpašuma Lašu iela 22, Jūrmalā īpašnieka (turpmāk – īpašnieks) 2025. gada 23. septembra iesniegumu, kas Jūrmalas valstspilsētas administrācijā (turpmāk – Administrācija) reģistrēts ar Nr. 1.1-39/25S-11498, ar lūgumu Jūrmalas domei apvienot zemes vienības Lašu ielā 22, Jūrmalā, kadastra apzīmējums 13000020068 un Lašu ielā 22A, Jūrmalā, kadastra apzīmējums 13000020069, Jūrmalas dome konstatē turpmāk minēto.

Īpašuma tiesības uz nekustamo īpašumu Lašu iela 22, Jūrmalā, kadastra numurs 13000020017, Jūrmalas pilsētas zemesgrāmatas nodalījumā Nr. 100000489884 nostiprinātas īpašniekam. Nekustamais īpašums sastāv no zemes vienības 3108 m2 platībā, kadastra apzīmējums 13000020068 (adrese: Lašu iela 22, Jūrmala) un zemes vienības 3109 m2 platībā, kadastra apzīmējums 13000020069 (adrese: Lašu iela 22A, Jūrmala) (turpmāk kopā sauktas – zemes vienības). 

Zemes vienībām ir izstrādāts detālplānojums, kas apstiprināts ar Jūrmalas pilsētas domes 2013. gada 3. aprīļa lēmumu Nr. 157 “Par detālplānojuma zemesgabalam Jūrmalā, Lašu ielā 11, grozījumu apstiprināšanu” (turpmāk – detālplānojums). Saskaņā ar Detālplānojumu zemes vienības atrodas Jauktas darījumu, atpūtas un dzīvojamās teritorijā (J-2). Zemes vienības nav apbūvētas.
Zemes ierīcības likuma 8. panta trešās daļas 2. punkts noteic, ka zemes ierīcības projekts nav izstrādājams, ja apvieno divas vai vairākas blakus esošas zemes vienības un par to ir pieņemts vietējās pašvaldības lēmums.
Nekustamais īpašums nav apgrūtināts ar kredītsaistībām, par nekustamā īpašuma tiesībām nav ierosināta tiesvedība.
Saskaņā ar Ministru kabineta 2006. gada 20. jūnija noteikumu Nr. 496 „Nekustamā īpašuma lietošanas mērķu klasifikācija un nekustamā īpašuma lietošanas mērķu noteikšanas un maiņas kārtība” (turpmāk – Noteikumi Nr. 496) 8. punktu zemes vienībai vai zemes vienības daļai, kurai ir noteikts un kadastra informācijas sistēmā reģistrēts lietošanas mērķis, lietošanas mērķi maina šo noteikumu 17. punktā minētajos gadījumos. Noteikumu Nr. 496 17.6. apakšpunkts noteic, ka lietošanas mērķu maiņu ierosina, ja iepriekš noteiktais lietošanas mērķis un tam piekrītošā zemes platība neatbilst šo noteikumu II1 vai IV nodaļā minētajām prasībām. Saskaņā ar Noteikumu Nr. 496 23. punktu neapbūvētai apbūves zemes vienībai funkcionālas zonas lietošanas mērķi nosaka vai maina atbilstoši detālplānojumā, lokālplānojumā vai vietējās pašvaldības teritorijas plānojumā norādītajai plānotajai (atļautajai) izmantošanai, ievērojot šo noteikumu 7. un 8. pielikumu. Saskaņā ar Noteikumu Nr. 496 25.1 punktu, ja zemes vienībai, kas atbilst šo noteikumu II1 nodaļas regulējumam, lietošanas mērķi nosaka vai maina teritorijās, kurās detālplānojumā, lokālplānojumā vai vietējās pašvaldības teritorijas plānojumā noteiktais funkcionālais zonējums neatbilst nevienam no šo noteikumu 7. pielikumā uzskaitītajiem funkcionālās zonas lietošanas mērķiem, nosaka tādu lietošanas mērķi, kas pēc būtības atbilst šo noteikumu 7. pielikumā minētajam mērķim.
Saskaņā ar Noteikumu Nr. 496 7. pielikumā norādīto, neapbūvētās apbūves zemes vienības, kas saskaņā ar Detālplānojumu atrodas Jauktas darījumu, atpūtas un dzīvojamās teritorijā (J-2), pēc būtības tuvākais nekustamā īpašuma lietošanas mērķis ir Jauktas centra apbūves teritorija (kods JC).
Saskaņā ar Jūrmalas pilsētas teritorijas plānojumu, kas apstiprināts ar Jūrmalas pilsētas domes 2012. gada 11. oktobra saistošajiem noteikumiem Nr. 42 „Par Jūrmalas pilsētas teritorijas plānojuma grafiskās daļas, teritorijas izmantošanas un apbūves noteikumu apstiprināšanu”, kurā veikti grozījumi ar Jūrmalas Domes 2024. gada 25. janvāra saistošajiem noteikumiem Nr. 2 „Par Jūrmalas valstspilsētas teritorijas plānojuma grozījumu grafiskās daļas, teritorijas izmantošanas un apbūves noteikumu apstiprināšanu” teritorijas izmantošanas un apbūves noteikumiem, zemes vienības atrodas Jauktas centra apbūves teritorija (kods JC).
Pamatojoties uz Zemes ierīcības likuma 8. panta trešās daļas 2. punktu, Ministru kabineta 2006. gada 20. jūnija noteikumu Nr. 496 “Nekustamā īpašuma lietošanas mērķu klasifikācija un nekustamā īpašuma lietošanas mērķu noteikšanas un maiņas kārtība” 8.punktu, 17.6. apakšpunktu un 23., 25.1 punktu, Ministru kabineta 2021. gada 29. jūnija noteikumu Nr. 455 „Adresācijas noteikumi” 9., 10., 15. punktu, 18.1. apakšpunktu, 34. punktu, Jūrmalas pilsētas Teritorijas izmantošanas un apbūves noteikumu, kas apstiprināti ar Jūrmalas pilsētas domes 2012. gada 11. oktobra saistošajiem noteikumiem Nr. 42 “Par Jūrmalas pilsētas teritorijas plānojuma grafiskās daļas, teritorijas izmantošanas un apbūves noteikumu apstiprināšanu”, kurā veikti grozījumi ar Jūrmalas domes 2024. gada 25. janvāra saistošajiem noteikumiem Nr. 2 „Par Jūrmalas valstspilsētas teritorijas plānojuma grozījumu grafiskās daļas, teritorijas izmantošanas un apbūves noteikumu apstiprināšanu”, Jūrmalas pilsētas domes 2013. gada 3. aprīļa lēmumu Nr. 157 “Par detālplānojuma zemesgabalam Jūrmalā, Lašu ielā 11, grozījumu apstiprināšanu” un Jūrmalas domes Attīstības un vides jautājumu komitejas 2026. gada 10. septembra sēdes atzinumu (protokols Nr. 1.2-11/72), Jūrmalas dome nolemj:

1. Apstiprināt zemes vienību Lašu ielā 22, Jūrmalā un Lašu ielā 22A, Jūrmalā, apvienošanu.

2. Likvidēt un piešķirt adresi: 

	Veiktā darbība
	Adresācijas objekts
	Kadastra apzīmējums
	Adresācijas objekta esošā adrese
	Adresācijas objekta jaunā adrese
	Platība

	Likvidēt adresi
	Zemes vienība
	13000020068
	Lašu ielā 22, Jūrmala
	-
	3108 m2

	Likvidēt adresi
	Zemes vienība
	13000020069
	Lašu ielā 22A, Jūrmala
	-
	3109 m2

	Piešķirt adresi
	Apvienotajai zemes vienībai
	-
	-
	Lašu ielā 22, Jūrmala
	6217 m2


3. Noteikt, ka apvienotās zemes vienības nekustamā īpašuma lietošanas mērķis ir Jauktas centra apbūves teritorija (kods JC).

4. Uzdot zemes vienības īpašniekam vai, ja tāda nav, valdītājam vai kadastra subjektam individuāli un visiem īpašniekiem vai, ja tādi nav, valdītājiem vai kadastra subjektiem kopā nodrošināt visu pazemes un virszemes inženiertīklu saglabāšanu, kas atrodas zemesgabala teritorijā un netraucēt to ekspluatāciju.
Šo lēmumu saskaņā ar Administratīvā procesa likuma 70. panta pirmo daļu, 76. panta pirmo un otro daļu, 79. panta pirmo daļu, 188. panta otro daļu un 189. panta pirmo daļu var pārsūdzēt viena mēneša laikā no tā spēkā stāšanās dienas pieteikumu iesniedzot Administratīvās rajona tiesas attiecīgajā tiesu namā pēc pieteicēja adreses [fiziskā persona — pēc deklarētās dzīvesvietas adreses, papildu adreses (Dzīvesvietas deklarēšanas likuma izpratnē) vai nekustamā īpašuma atrašanās vietas, juridiskā persona — pēc juridiskās adreses].

	Priekšsēdētājs
	(paraksts*)
	J. Lediņš


*DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU.

